Id-Direttiva tal-Kummissjoni 96/28/KE
ta’ l-10 ta’ Mejju 1996
li taddatta għall-progress tekniku d-Direttiva tal-Kunsill 76/116/KEE dwar l-approsimazzjoni tal-liġijiet ta’ l-Istati Membri li għandhom x’jaqsmu ma’ fertilizzanti
(Test b’rilevanza għaż-ŻEE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea, u partikolarment l-Artikolu 100a tiegħu,
Wara li kkunsidrat id-Direttiva tal-Kunsill 76/116/KEE tat-18 ta’ Diċembru 1975 dwar l-approssimazzjoni tal-liġijiet ta’ l-Istati Membri li jirrelataw għal fertilizzanti [1], kif l-aħħar emendata bid-Direttiva 89/530/KEE [2], u partikolarment l-Artikolu 9(1) tagħha,
Billi l-Artikolu 7a tat-Trattat jipprevedi żona mingħajr fruntieri interni fejn tkun assigurata ċ-ċirkolazzjoni libera ta’ merkanzija, persuni, servizzi u kapital;
Billi d-Direttiva 76/116/KEE stabbiliet regoli għat-tqegħid fis-suq ta’ fertilizzanti fis-suq intern;
Billi jeħtieġ li jiżdiedu fertilizzanti ġodda għall-Anness I mad-Direttiva 76/116/KEE sabiex huma jkunu jistgħu jibbenefikaw minn immarkar Komunitarju previst fl-Anness II ma’ dik id-Direttiva;
Billi n-notifika 94/C 138/04 [3] tistabbilixxi proċedura li għandha tiġi osservata minn kwalunkwe persuna (il-fabbrikant jew ir-rappreżentant tiegħu) li tixtieq tapplika lil fertilizzant l-immarkar Komunitarju previst fl-Anness II mad-Direttiva 76/116/KEE, billi jiġi sottomess file tekniku lill-awtoritajiet ta’ l-Istati Membri li jaġixxu bħala rapporteur għall-file lill-Partit tax-Xogħol dwar il-Fertilizzanti tal-Kummissjoni Ewropea;
Billi l-miżuri previsti f’din id-Direttiva huma skond l-opinjoni tal-Kumitat dwar l-Adattament għall-Progress Tekniku tad-Direttivi sabiex jitneħħew il-Barrieri Tekniċi għall-Kummerċ fil-Fertilizzanti,
ADOTTAT DIN ID-DIRETTIVA:
L-Artikolu 1
L-Anness I mad-Direttiva 76/116/KEE għandu jiġi emendat kif ġej:
1. Il-fertilizzant inkluż fl-Anness I ma’ din id-Direttiva għandu jiżdied mal-Parti A, il-punt 1 intitolat "Fertilizzanti nitroġeniċi"
2. Il-fertilizzanti nklużi fl-Anness II ma’ din id-Direttiva għandhom jiżdiedu mal-Parti D, intitolat ‘Fertilizzanti sekondarji nutrienti’
L-Artikolu 2
Il-prodott u t-tolleranza li ġejjin jiżdiedu taħt A.1. fl-Anness III mad-Direttiva 76/116/KEE:
"Sulfat Urea-ammonium | ,5 %" |
.
L-Artikolu 3
1. L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva sal-31 ta’ Mejju 1997. Għandhom minnufih jinfurmaw lill-Kummissjoni bihom.
2. L-Istati Membri għandhom jikkomunikaw lill-Kummissjoni d-dispożizzjonijiet tal-liġi nazzjonali li huma jadottaw fis-settur kopert b’din id-Direttiva.
L-Artikolu 4
Din id-Direttiva hija indirizzata lill-Istati Membri.
Magħmula fi Brussel, fid-9 ta’ Mejju 1996.